Държавен вестник, бр. 77, 2011 г., стр. 27

БРОЙ  77	
Д Ъ Р Ж А В Е Н  В Е С Т Н И К 	
СТР.  27  
3. изготвят правила за съхранение на ин­
формацията и отчетност, които да осигуряват 
проследяване на всяка сделка, сключена за 
сметка на управляваните от тях колективни 
инвестиционни схеми, най-малко по отноше­
ние на историята на сделката, стойността є, 
страните по нея, нейното естество, времето и 
мястото на сключване, както и дали е сключена 
при спазване на устава, съответно правила­
та на колективната инвестиционна схема и 
действащите към момента на сключване на 
сделката нормативни изисквания;
4. гарантират, че активите на управляваните 
колективни инвестиционни схеми са инвес­
тирани в съответствие с устава, съответно с 
правилата или учредителните документи на 
тези схеми и с разпоредбите на този закон и 
на актовете по прилагането му;
5. са организирани и структурирани така, че 
да свеждат до минимум риска от накърняване 
интересите на колективните инвестиционни 
схеми, които управляват, или на клиентите 
поради конфликт на интереси между управля­
ващото дружество и неговите клиенти, между 
двама от неговите клиенти, между един от 
клиентите и дадена колективна инвестицион­
на схема, която дружеството управлява, или 
между две управлявани от него колективни 
инвестиционни схеми.
(2) Управляващите дружества, които имат 
лиценз да предоставят услугите по чл. 86, 
ал. 2, т. 1, не могат да инвестират целия или 
част от портфейла на клиента в дялове на 
колективни инвестиционни схеми, които те 
управляват, без да са получили предварител­
ното одобрение от него. 
(3) Допълнителни изисквания във връзка 
с изпълнението на изискванията на ал. 1 и 2 
се определят с наредба.
Чл. 105. (1) Управляващото дружество е 
длъжно да: 
1. действа лоялно и справедливо в най-добрия 
интерес на колективните инвестиционни схеми, 
които управлява, и на интегритета на пазара;
2. действа с необходимите умения, грижа и 
внимание в най-добрия интерес на колектив­
ната инвестиционна схема, която управлява, 
и на интегритета на пазара;
3. разполага и използва ефективно ресурси­
те и процедурите, необходими за правилното 
извършване на дейността им;
4. избягва конфликт на интереси, а когато 
не може да бъде избегнат, да гарантира, че 
колективните инвестиционни схеми, които 
управлява, са третирани справедливо;
5. се съобразява с всички регулаторни из­
исквания при осъществяването на дейността 
си в най-добрия интерес на инвеститорите и 
на интегритета на пазара.
(2) Допълнителните изисквания във връз­
ка с изпълнение на задълженията по ал. 1, 
включително действията, които управлява­
щото дружество следва да предприема с цел 
откриване, предотвратяване, управление и/
или оповестяване на конфликт на интереси, 
както и установяването на подходящи кри­
терии за определяне на видовете конфликт 
на интереси, съществуването на които може 
да навреди на интересите на колективните 
инвестиционни схеми, които управлява, се 
определят с наредба.
Чл. 106. (1) Управляващо дружество може да 
сключи договор, с който да делегира на трето 
лице функции и действия по продажбата и 
обратното изкупуване на дялове на колективни 
инвестиционни схеми, които управлява, при 
спазване на следните изисквания:
1. уведомява комисията най-късно до края 
на работния ден, следващ сключването на 
договор с трето лице, относно сключването 
и съществените условия на договора;
2. сключването на договор с трето лице 
не трябва да създава пречки за ефективно­
то упражняване на надзорните функции на 
комисията или на заместник-председателя, 
както и да възпрепятства управлението на 
колективната инвестиционна схема в най-
добър интерес на инвеститорите;
3. не може да сключва договор с трето лице, 
чиито интереси могат да влязат в конфликт с 
интересите на управляващото дружество или 
на колективната инвестиционна схема, чиято 
дейност то управлява;
4. договорът с трето лице трябва да съдържа 
разпоредби, даващи възможност на лицата, 
ръководещи управляващото дружество, да 
осъществяват по всяко време ефективен надзор 
върху дейността на третото лице във връзка 
с изпълнението на сключения договор, вклю­
чително да получават периодично и/или при 
поискване информация от това лице;
5. договорът с трето лице трябва да съдържа 
разпоредби, създаващи възможност за лицата, 
ръководещи управляващото дружество, да да­
ват по всяко време допълнителни указания на 
насрещната страна по договора и едностранно 
да го прекратяват без предизвестие, когато 
това е в интерес на инвеститорите;
6. третото лице трябва да разполага с 
необходимите технически и организационни 
възможности и квалифицирани служители, 
за да изпълнява делегираните функции и 
действия;
7. възможността да се делегират функции 
и действия по продажбата и обратното изку­
пуване на дялове на колективната инвестици­
онна схема трябва да е изрично предвидена 
в проспекта є.
(2) Комисията незабавно предоставя ин­
формацията по ал. 1, т. 1 на компетентните 
органи на държавата членка по произход на 
колективната инвестиционна схема, за чиито 
дялове са делегирани функции и действия по 
продажбата и обратното изкупуване.